Evropianët ndjekin me interes zgjedhjet në SHBA
Atyre u intereson të dinë efektin që mund të ketë rezultati tek sfidat globale
Evropianët po i ndjekin ditët e fundit të fushatës presidenciale në Shtetet e Bashkuara me interes, të shqetësuar se si mund të ndikojë rezultati tek çështjet globale. Evropianët nuk votojnë në zgjedhjet amerikane, por si të gjithë njerëzit në botë, rezultati i tyre ka ndikim për ta. Që nga çështjet ekonomike, deri tek Irani dhe lufta në Afganistan, e ardhmja e Evropës është shumë e lidhur me atë të Shteteve të Bashkuara. Dhe dy kandidatët presidenciale duket se kanë dy pikëpamje shumë të ndryshme për kontinentin. shprehet kandidati republikan Mitt Romney. shprehet Presidenti Barak Obama. ' Xenia Dormandy e organizatës Chatham House thotë se toni i ndryshëm nuk ka kaluar pa u vënë re në këtë anë të Atlantikut. Kjo është një nga arsyet që sipas anketave, Evropianët parapëlqejnë presidentin Obama në masën 75 për qind ose më shumë krahasuqar me zotin Romney. Zonja Dormandy thotë se këto pikëpamje kanë kanë një ndikim praktik. Ajo thotë se ndjesia është e tillë megjithëse politikat e tyre të jashtme nuk janë shumë të ndryshme. James Boys i Universitetit King thotë se një gjë e tillë do të jetë e vërtetë edhe për çështje për të cilat guvernatori Romney ka ngritur zërin, përfshirë Iranin, Rusinë dhe Kinën. Se cili kandidat do të fitojë, do të vendoset pas zgjedhjeve të së martës, ndërsa shumë Evropianë do të jenë ende në gjumë. Të mërkurën ata ose do të përballen me një figurë të njohur dhe që përputhet me idetë e tyre, ose dikë pak të njohur, retorika e të cilit ka shkaktuar disa shqetësime fillestare.